austrofascisme
Store norske leksikon,Historie,Verdens historie og samtidshistorie,Europa,Østerrikes historie
Austrofascisme, den særegne formen for autoritært styre som ble innført i Østerrike av forbundskansler Engelbert Dollfuss i 1933–1934.
Austrofascismens forbilde var den italienske fascismen, men karakteristisk for austrofascismen var det intime samarbeidet med den katolske kirke, med det mål å gjøre Østerrike til en «korporativ kristen stenderstat», støttet til de konservative og klerikale, som var organisert i den såkalte Fedrelandsfronten. Grunnlaget for utenrikspolitikken var vennskapet med Benito Mussolinis Italia, men austrofascismen kjempet alltid for et selvstendig Østerrike og mot Anschluss. Dermed kom den i et dobbelt kampforhold, både til austromarxismen og de østerrikske nazistene.I 1938 bukket austrofascismen under for de østerrikske nazistene, som fikk hjelp fra Adolf Hitlers Tyskland. Les mer i Store norske leksikon fascisme Østerrikes historie